als_Latn dik_Latn ron_Latn
Written by administrator
Tuesday, 17 March 2015 19:10
Zbulohet dokumenti i hetimit i mbajtur i fshehtë për 6 muaj ku provohet se deputeti i mazhorancës, Mark Frroku ka strehuar në makinën e tij një person të shumëkërkuar nga policia si organizator të një rrjeti të trafikut ndërkombëtar të drogës.
Policia shqiptare ka patur dijeni për këtë fakt dhe ka heshtur. As policia dhe Prokuroria nuk kanë vepruar për arrestimin e deputetit të krimit. Policia nuk ka bërë as publikimin e emrit të deputetit të mazhorancës. Jo vetëm kaq, por duke qenë në dijeni që prej më shumë se 5 muajsh, deputeti Frroku nuk është thirrur për t’u pyetur asnjëherë nga policia dhe nga Prokuroria. Ky qëndrim e kompromenton rëndë procesin, pasi Rama dhe Meta po detyrojnë Frrokun të gënjejë për vrasjen e dy deputetëve me shantazhin e dosjes të operacionit “Laguna e Vilunit”.
Në dokumentin që po publikojmë shkruhet se, Bardhok Planaj ishte i shpallur në kërkim si kreu i trafikut të drogës gjatë operacionit “Laguna e Vilunit” organizuar nga Prokuroria e Krimeve të Rënda në bashkëpunim me Antidrogën italiane dhe policinë malazeze. I shumëkërkuari i ka shpëtuar arrestit të policisë mesnatën e datës 1 dhe 2 tetor 2014, pasi u fsheh në makinën e deputetit Mark Frroku.
Ne, Pavlin Zhivani, Anisa Driçi, Flamur Gashi, Gentjan Jukni, Algert Çekrezi, Ervin Kabeta, Orselan Shelna, Lisien Bakiasi, me detyrë Oficerë të Policisë Gjyqësore, në Drejtorinë e Përgjithshme të Policisë së Shtetit, në Departamentin kundër Krimit të Organizuar dhe Krimeve të Rënda, në Drejtorinë e Forcës së Posaçme Operacionale, në Sektorin Forcë e Posaçme Operacionale, bazuar në nenet 221, 222, 223 të K.Pr.Penale, përpilojmë këtë raport shërbimi mbi kryerjen e veprimeve të vëzhgimit të fshehtë të personave dhe mjediseve, në funksion të Procedimit Penal nr. 245 viti 2013, të Prokurorisë së Krimeve të Rënda Tiranë.
Ora 22.30’ Njësia operacionale u vendos në zonën e Kombinatit tek Bar Restorant “AML” dhe në rrugën dytësore Tiranë-Vorë tek pika tjetër e AML, ku nuk u konstatuan subjektet e këtij procedimi penal.
Ora 22.40’ Pas detyrës së dhënë specialisti i Sektorit për Narkotikët e Trafiqet, Kryekomisar Florjon Pema, i cili ndjek procedimin penal, njësia operacionale u zhvendos në zonën në afërsi të stadiumit kombëtar “Qemal Stafa”, tek kompleksi “Sheraton” ku nuk u konstatuan subjektet e këtij procedimi penal.
***
Ora 23.00’ e datës 01.10.2014 Njësia operacionale u dislokua me shërbim në Bulevardin “Gjergj Fishta” në afërsi të Bar Restorant “Antik” pas detyrës së dhënë specialisti i Sektorit për Narkotrafikët dhe Trafiqet, Kryekomisar Florjan Pema, i cili ndjek procedimin penal, pasi dyshohej se personi subjekt i procedimit penal mund të vinte tek Bar “Antika” me një automjet “Audi”.
Përpara lokalit konstatohen nga ana jonë të parkuara këto automjete: automjeti “Range Rover”, ngjyrë e bardhë me targa AA 688 JU, automjeti “Range Rover”, ngjyrë gri, me targa AA 841 FH dhe automjeti “Audi A8”, ngjyrë e zezë, me xhama të zinj me targa AA 883 JV. Tek dera e Bar Restorant “Antik” qëndronte një person rreth moshës 32 vjeç, me flokë të shkurtra, veshur me xhup ngjyrë kafe të errët, pantallona xhins.
Ora 23.35’ Konstatohet nga ana jonë, duke u parkuar përpara Bar Restorant “Antik” automjeti i markës “Audi A8”, ngjyrë e zezë, me xhama të zinj, me targa AA 827 GY. Nga ky automjet zbresin tri persona:
Personi i parë, drejtuesi rreth moshës 30 vjeç, me flokë të shkurtra, veshur me të zeza. Personi i dytë, pasagjeri që ishte ulur në vendin e parë, një person rreth moshës 35-40 vjeç, me flokë të shkurtra të zeza, pak të rëna mbrapa, i shkurtër rreth 165 cm, veshur me bluzë me mëngë të shkurtra, ngjyrë blu me viza të bardha të holla, pantallona bezhë dhe mbante në dorë një çantë të vogël. Personi i tretë, pasagjeri që ndodhej i ulur ……
***
Ora 01.28’ Automjeti me targa AA 827 GY, ju bë shenjë ndalimi në zonën e Bulevardit Blu, nga një Patrullë e Komisariatit të Policisë Nr. 5 Kamëz (shërbimet e rendit me uniformë policore) afër rrethrrotullimit dhe në moment nga ana jonë u bë e mundur ndalimi i automjetit “Audi A8”, ngjyrë e zezë, me xhama të zinj, me targa AA 827 GY, tek rrethrrotullimi në afërsi të Komisariatit të Policisë Kamëz. Pas kryerjes së veprimeve operacionale policore me qëllim bllokimin e rrugës dhe automjetit me targa AA 827 GY, nga ana jonë ju bë thirrje personave të pranishëm në automjet, të paidentifikuar nga ana jonë që të dalin nga automjeti.
Punonjësit e policisë dhe shërbimet e Komisariatit të Policisë së Kamzës ishin me shenja dalluese policore. Rreth dy minuta automjeti ka qëndruar i palëvizur dhe dyert janë konstatuar nga ana jonë të mbyllura, më pas nga pjesa e pasme e automjetit është ulur xhami i krahut të pasagjerit dhe një person rreth moshës 40-45 vjeç i veshur me kostum ngjyrë blu të errët është prezantuar si deputet i Parlamentit të Shqipërisë me emrin Mark Frroku, pas kontaktit vizual i njohur dhe nga ana jonë, ai gjithashtu ka sqaruar shprehimisht ndër të tjera se “Automjeti mund të kontrollohet vetëm me vendim të Parlamentit, pasi unë jam deputet” automjeti është në pronësinë time. Deputetit i është bërë e qartë nga ana e Shefit të Njësisë Operacionale arsyeja e ndalimit dhe se personat e pranishëm në automjet duhet të vetidentifikoheshin dhe për sqarime të mëtejshme do të dërgoheshin në ambientet e Drejtorisë së Policisë të Qarkut Tiranë, gjatë kësaj kohe janë shtuar prezenca me shërbime me uniformë e Komisariatit të Policisë Kamëz dhe në vend ka ardhur dhe një automjet policie. Nga ana e shefit të njësisë është komunikuar me specialistin e Sektorit për Narkotikët e Trafiqet Kryekomisar Florjan Pema ku i është bërë e ditur e gjithë situata e krijuar dhe faktit se deputeti Mark Frroku sqaron se automjeti i ndaluar është në pronësi të tij. Pas komunikimit të shefit të Njësisë Operacionale me specialistin e Sektorit për Narkotikët e Trafiqet Kryekomisar Florjan Pema, i cili ndjek……
***
Personi rreth moshës 30-35 vjeç, hip në automjetin me targa AA 827 GY, duke vazhduar lëvizjen njëri mbas tjetrit në drejtim të Sheshit “Skënderbej”, Rruga e “Durrësit”, Sheshi “Rilindja”, rruga “Dritan Hoxha”, Sheshi “Shqiponja” sa hyjnë në autostradën Tiranë-Durrës, automjeti i markës “Rang Rover”, ngjyrë gri, me targa AA 841 FH, ndalon për furnizim tek karburant “Bolvo Oil” në krahun e djathtë të rrugës, ndërsa automjeti me targa AA 827 GY, në drejtim të Kamzës.
Lidhur me ecurinë e veprimeve të vëzhgimit të fshehtë u komunikua me specialistin e Sektorit të Narkotikëve e Trafiqet, Kryekomisar Florjan Pema, i cili ndjek procedimin penal, ku ju sqarua vendndodhja e automjetit “Audi” me targë AA 827 GY dhe faktit se personat në këtë automjet nuk mund të identifikoheshin nga ana jonë.
***
Procedimin penal i është sqaruar nga ana e këtij të fundit, që automjeti i deputetit Mark Frroku me targë AA 827 GY të lihej i lirë dhe të vazhdonte lëvizjen. Menjëherë nga ana jonë është bërë zhbllokimi i rrugës dhe lënia e lirë e automjetit dhe personave. Gjatë komunikimeve me deputetin z. Mark Frroku komunikimi ka qenë normal dhe pa asnjë lloj debati apo konflikti.
Ora 01.50’ Shërbimi u ndërpre.
Raporti i shërbimit pasi u lexua dhe u gjend i rregullt u firmos pa vërejtje nga të pranishmit.
Oficerët e Policisë Gjyqësore
Pavlin Zhivani Gentjan Jukni Algert Çekrezi Dritan Zogu Anisa Driçi
Ervin Kabeta Orselan Shelna Flamur Gashi Lisien Bakiasi
eng_Latn eng_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn als_Latn als_Latn vec_Latn als_Latn